ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
19 ก.ย. 2559

สรุปตลาดภาคเช้า
ตลาดภาคเช้าปิดปรับตัวเพิ่มขึ้น +5.12 (+0.35%) ขณะที่ตลาดรอบบ้านสลับบวกสลับลบ กลุ่มที่ปรับตัวเด่นในภาคเช้าคือกลุ่ม ICT +1.11% นำโดย JAS ซึ่งประกาศ Tender Offer 7.25 บาท/หุ้น ด้านปริมาณการซื้อขายอยู่ในระดับหนาแน่นที่ระดับ 2.8 หมื่นล้านบาท
 
แนวโน้ม ภาคบ่าย
คาดดัชนีช่วงบ่ายทรงตัวจากช่วงเช้า เรามองตลาดมีแนวโน้มแกว่งตัวกรอบแคบ จากปัจจัยใหม่ๆที่จำกัด โดยเรามองการปรับขึ้นในภาคเช้านำโดยกลุ่ม ICT ที่มีปัจจัยบวกเฉพาะ แนะนำเก็งกำไรสั้นในกลุ่มที่มีปัจจัยเฉพาะตัวเด่น และสะสมกลุ่มส่งออกและอิเล็กทรอนิกส์
 
วิเคราะห์ทางเทคนิค
PPM
ราคาปิด 2.70 บาท
แนวรับ 2.66 บาท
แนวต้าน 2.90, 3.20  บาท
แนว cut หากราคาหุ้นมีโอกาสหลุด 2.60 บาท
กราฟ PPM อยู่ในระหว่างโค้งตัวขึ้นเป็น V-shape สมบูรณ์แบบ และมีสัญญาณซื้อครั้งที่สองใน RSI ซึ่งจะทำให้ราคาหุ้นปรับตัวขึ้นไปทดสอบแนวต้านถัดไปที่ 2.90 บาท แนะนำซื้อเก็งกำไร
 
เด็กแนว
CWT ใกล้เข้ามาติดๆ กับการประกาศผู้ที่จะได้สิทธิ์ในการยื่นลงทะเบียน(Filling)ในการขอทำโรงไฟฟ้าขยะจาก กกพ. ซึ่ง CWT คือ 1 ใน 11 รายที่มีรายชื่อประกาศก่อนหน้านี้ว่าผ่านคุณสมบัติ โดยในวันที่ 22 ก.ย นี้จะมีการประกาศ และวันที่ 20 ต.ค จะประกาศผู้ผ่านคุณสมบัติทางเทคนิคหลังจากนั้นก็ค่อนข้างชัวร์ว่าใครจะได้ทำโรงไฟฟ้าตามจำนวนที่ตัวเองยื่นขอไป สำหรับชัยวัฒน์นั้นมีการเตรียมตัวอย่างจริงจังมาแล้วเกือบ 3 ปี ซึ่งในรอบนี้ ผู้บริหารมั่นใจว่านอนมาที่จะได้ 8 MWเป็นโรงไฟฟ้าในเขตนิคมอุตสาหกรรมแห่งหนึ่ง มีความพร้อมทุกประการ ทั้งเงินทุน แหล่งวัตถุดิบ และเส้นสาย เอ๊ย..เส้นทางคมนาคม นอกจากนี้อีกแห่งที่ได้เริ่มมาตั้งแต่แรกคือจังหวัดนครสวรรค์ จะเปิดซองประมูลเดือนหน้าเชนกัน อันนี้บริษัทก็มั่นใจว่านอนมา และล่าสุดประกาศทำ MOU จ่ายเงินซื้อโรงไฟฟ้าชีวะมวลไปอีก 1 โรงอยู่ในระหว่างการก่อสร้าง ซึ่งถ้าทุกอย่างเป็นไปตามเป้าหมาย สิ้นปี 59 นี้จะมีใบอนุญาตขายไฟฟ้าอย่างน้อย 2 โรงหรือประมาณ 16 MW จึงเป็นข่าวดีที่สนับสนุนราคาและโวลุ่มหุ้นให้แน่นมาเป็นเดือนแล้ว ถ้าโรงไฟฟ้าขยะ 1 โรง และชีวะมวล 1 โรงจ่ายไฟได้เมื่อไร ราคาหุ้นที่เหมาะสมคิดแบบ fully dilute จะเกิน 5 บาท ดังนั้นราคาหุ้นตรงนี้จึงมองอนาคตได้
กราฟ CWT อยู่ในระหว่างการดีดตัวกลับไป 4.76 บาท หลังจากมีการปรับฐานมาแล้วครั้งหนึ่ง เมื่อเดือนก่อนหน้า หลังจากทดสอบแนวต้านแล้วย่อตัวลง โดยล่าสุดเกิด Buy signal ใน RSI และมีโอกาสเด้งตัวไป 4.76 บาทอีกครั้ง แนะนำเก็งกำไร